stanford-oval/wikipedia huggingface dataset:
Pedro II
Maanpako ja viimeiset vuodet

Valtakautensa loppua kohden Pedro alkoi harmittelemaan keisari-instituution säilyttämistä Brasiliassa, sillä hänellä oli vaikeuksia valita itselleen seuraaja. Keisarina Pedro oli pikkuhiljaa kieltänyt orjuuden, mutta kun kruununprinsessa Isabella sijaishallitsijana allekirjoitti määräyksen (Lei Áurea), joka kategorisesti kielsi orjuuden vuonna 1888 ja vapautti 700 000 orjaa, vihaiset orjanomistajat ja armeija syöksivät keisarin vallasta ja lähettivät tämän maanpakoon Eurooppaan.
Pedrolla oli myös kireät suhteet roomalaiskatoliseen kirkkoon vuoden 1872 jälkeen, koska hän vastusti kirkon hyväksymiä vapaamuurarien vastaisia ​​lakeja. Lisäksi keisari, joka edusti kolonialistista maaseutua ja maata omistavia luokkia, huomasi olevansa syrjäytynyt valtaansa kasvattavista yhteiskuntaluokista, ​​erityisesti kaupunkien nousevasta keskiluokasta ja armeijasta.
Vain kolme viikkoa keisariperheen saavuttua Eurooppaan vuonna 1889 puoliso keisarinna Teresa Cristina kuoli Portugalissa 46 avioliittovuoden jälkeen, mikä masensi Pedroa entisestään. Pedro sairasteli vanhoilla päivillään jo ennen maanpakoa ja kärsi mm. unettomuudesta ja fyysisestä heikkoudesta. Lehdistö julkaisi pilakuvia torkkuvasta keisarista ja poliittiset vastustajat pyrkivät hyödyntämään hänen heikkoa terveyttään päästäkseen eroon Pedrosta.
Perintö

Pedron kuoltua 66-vuotiaana Pariisissa joulukuussa 1891, hänen huoneestaan löytyi kankaaseen kääritty paperi, jossa hän ilmaisi tahtonsa tulla haudatuksi kotimaansa multiin. Kun uutiset Pedron kuolemasta saavuttivat Brasilian, koko maa käytännössä sulkeutui viikon mittaiseen suruaikaan, vaikka sellaista ei virallisesti koskaan määrätty. Brasilia salli Pedron ja hänen puolisonsa maallisten jäänteiden palautuksen maahan vasta vuonna 1921. Kun ne saapuivat, saivat ne samanlaisen sankarin vastaanoton, kuin Pedro sai aikoinaan palatessaan Euroopan matkaltaan puolisonsa kanssa vuonna 1872.
Pedro II haudattiin lopulta keisarilliseen kaupunki Petrópolisin katedraaliin. Vuonna 1939 vihityn Keisarillisen kappelin haudat ja hautaveistokset on tehnyt Carraran marmorista noin vuonna 1925 ranskalainen kuvanveistäjä Jean Magrou. Brasilialainen Hildegardo Leão Veloso on veistänyt seinäreliefit. Muut haudat on veistänyt brasilialainen kuvanveistäjä Humberto Cozzo.
Heidän lapsina kuolleet poikansa Afonso Pedro ja Pedro Afonso on haudattu Santo Antônion luostariin Rio de Janeirossa, mihin keisarillisen perheen jäsenille rakennettiin vuonna 1937 mausoleumi. Samaan mausoleumiin on haudattu myös kruununprinsessa Isabellan ensimmäinen, kuolleena syntynyt lapsi Luísa Vitória sekä Pedron lapsena kuolleet sisarukset Miguel, João Carlos, Paula Mariana sekä Portugalissa kuollut sisarpuoli prinsessa Maria Amélia.
Kunnianosoitukset > Brasilialaiset

Kristuksen ritarikunta (suurmestari)
Avizin ritarikunta (suurmestari)
Pyhän Jaakon miekan ritarikunta (suurmestari)
Etelän Ristin ritarikunta (suurmestari)
Pedro I:n ritarikunta (suurmestari)
Ruusun ritarikunta (suurmestari)
Lähde:
Kunnianosoitukset > Ulkomaalaiset

Pyhän Tapanin ritarikunta (Itävalta-Unkari)
Leopoldin ritarikunta (Belgia)
Romanian tähden ritarikunta (Romania)
Elefanttiritarikunta (Tanska)
Pyhän Januariuksen ritarikunta (Sisilia)
Pyhän Ferdinandin ja ansion ritarikunta (Sisilia)
Kunnialegioona (Ranska)
Vapahtajan ritarikunta (Kreikka)
Alankomaiden leijonan ritarikunta (Alankomaat)
Kultainen talja (Espanja)
Sukkanauharitarikunta (Iso-Britannia)
Pyhän Haudan ritarikunta (Vatikaani)
Siunattu sotilaallinen konstantinolainen Pyhän Yrjön ritarikunta (Sisilia)
Vila Viçosan perisynnittömän sikiämisen ritarikunta (Portugali)
Tornin ja miekan sotilaallinen ritarikunta (Portugali)
Mustan kotkan ritarikunta (Preussi)
Pyhimmän ilmoituksen ylin ritarikunta (Italia)
Serafiimiritarikunta (Ruotsi)
Pohjantähti-ritarikunta (Ruotsi)
Medjidie-ritarikunta (Ottomaanivaltakunta)
Meksikon kotkan keisarillinen ritarikunta (Meksiko, 1865)
Pyhän Kaarlen ritarikunta (Monaco, 1872)
Uskollisuuden ritarikunta (Baden, 1888)
Berthold I:n ritarikunta (Baden, 1888)
Pyhän Hubertin ritarikunta (Baijeri, 1888)
Lähde:
Galleria

Pedro 12-vuotiaana, Félix Taunay 1837
Pedro II noin 22-vuotiaana. Varhaisin tunnettu valokuva keisarista.
Pedro II:n keisarillinen monogrammi
Pedro Américon maalaama muotokuva Pedro II:sta kruunajaisasussa (öljy kankaalle, 1872).
Pedro II kaiverrutti nimensä kallioon Imatrankosken varrelle Euroopan-matkallaan elokuussa 1876.
Pedro II:n ja Teresa Cristinan hauta Petropolisin katedraalissa, Petrópolisissa.
Keisari Pedro II 26-vuotiaana, Louis Buvelot 1851
Pedro II Gizan pyramideilla Egyptissä 1871. Istumassa vas. Auguste Mariette, keisarinnan hovirouva Josefina da Fonseca Costa, Bom Retiron paroni ja varakreivi Luís Pedreira do Couto Ferraz, keisarinna Teresa Cristina, tuntematon mies ja keisari Pedro II paikallisten egyptiläisten ympäröimänä.
Pedro II lähdössä Eurooppaan 1887
Keisarillinen perhe koolla viimeistä kertaa Braliassa. Vas. keisarinna Teresa Cristina, Isabellan poika Dom Antônio, kruununprinsessa Isabella, keisari Pedro II, prinsessa Leopoldinan poika Pedro Augusto, Isabellan poika Dom Luís, Isabellan puoliso kreivi Eu ja poika Pedro de Alcântara, Grão-Parán prinssi. Otto Hees 1889
First North

NASDAQ OMX First North on OMX:n omistukseen kuuluva monenkeskinen kaupankäyntijärjestelmä, joka aloitti toimintansa Tanskassa vuonna 2005. First North on tarkoitettu Pohjoismaissa toimiville pienemmille yrityksille. Nykyinen kaupankäyntijärjestelmä sai alkunsa, kun markkinapaikkana toiminut Tukholman Nya Marknaden vaihtoi nimensä First Northiksi kesäkuussa 2006. Myöhemmin First North on laajentanut toimintaansa myös Islantiin tammikuussa 2007 ja Helsinkiin huhtikuussa 2007.
First North eroaa pörssistä esimerkiksi siten, että pörssiyhtiöitä koskevat juridiset velvoitteet eivät koske First North -yhtiöitä. Muutenkin First North on säännöiltään ja vaatimuksiltaan lievempi kuin esimerkiksi Pohjoismainen lista.
Vaatimukset

Jotta yritys voitaisiin ottaa kaupankäynnin kohteeksi, sen on täytettävä First Northin säännöt. Yleiset vaatimukset ovat, että yrityksellä on oltava riittävä tarjonta ja kysyntä. Yrityksen on julkaistava yhtiöesite ja sillä on oltava tiedottamisvaatimusten noudattamista varten tarvittava organisaatio ja henkilökunta. Lisäksi First North -yhtiöllä on oltava koko ajan voimassa oleva sopimus Certified Adviserin kanssa, joka valvoo että yhtiö noudattaa First Northin sääntöjä myös osakekaupan alkamisen jälkeen. Yhtiön on myös allekirjoitettava kaupankäyntiä First Northissa koskevat yleiset ehdot.
Suomessa noteeratut yritykset

Suomen First Northissa noteerataan seuraavat yritykset vuonna 2024:
| --- | --- |
 Aallon Group  Admicom  Administer  Aiforia  Alexandria Group  Asuntosalkku  BBS-Bioactive Bone Substitutes  Betolar  Bioretec  Canatu  Detection Technology  Digital Workforce  Duell  Eagle Filters Group  EcoUp  Faron Pharmaceuticals  Fifax  Fodelia  Fondia  Heeros  Herantis Pharma  Inderes  LapWall  LeadDesk  Lemonsoft :  Loihde  Meriaura  Merus Power  Modulight  Nanoform Finland  Netum  Nexstim  Nightingale Health  Norrhydro  Pallas Air  Partnera  Piippo  Pohjanmaan Arvo Sijoitusosuuskunta  Rush Factory  Solar Foods  Solwers  Spinnova  Springvest  Tamtron Group  Tekova  Titanium  Toivo Group  Viafin Service  Vincit  Witted Megacorp
Historiaa

Pörssisäätiön vuoden 2007 kovista odotuksista huolimatta ensimmäinen First North -listautuminen oli Suomessa vasta vuonna 2012. Tällöin IT-konsultti Siili Solutions oli ensimmäinen uusi listayhtiö sen jälkeen, kun rakennusyhtiö SRV listautui päälistalle vuonna 2007. Tämän jälkeen yhtiöitä on tullut muutamia lisää, mutta esimerkiksi Ruotsiin verrattuna First North on Suomessa jäänyt pienemmälle huomiolle.
Lainoituspalveluja tarjoava SAV-rahoitus poistui First North -listalta vuonna 2015.
Helsingin pörssin päälistalle on First Northilta siirtynyt seuraavia yrityksiä:
Taaleritehdas (1.4.2016)
Talenom (15.6.2017)
Verkkokauppa.com (5.6.2020)
Gofore (23.3.2021)
Enersense (14.6.2021)
Remedy Entertainment (2022)
Lamor (2023)
Kempower (2024)
Certified Adviser

Yritysten valvojan rooli on First Northissa varattu hyväksytyille neuvonantajille (certified advisors, CA). Kaupankäynnin kohteeksi hyväksytyllä yhtiöllä on oltava sopimus neuvonantajan kanssa ja neuvonantajalla puolestaan sopimus pörssin kanssa. Hyväksytty neuvonantaja varmistaa, että yhtiö täyttää kauppapaikan vaatimukset ja voimassa olevat velvoitteet. Suomessa sertifioituja neuvonantajia ovat muun muassa Aalto Capital Partners Oy, ProMan Oy, Merasco Oy ja Mergertum Oy.
Aiheesta muualla

First North NASDAQ OMX:n sivuilla
First Northin osakkeiden seuranta
| n k Nasdaq |
| --- | --- |
Pörssit:  Armenia  Boston  New York  Philadelphia  First North  Baltic Riika  Tallinna  Vilna  Nordic Helsinki  Kööpenhamina  Islanti  Tukholma 
Indeksit:  Nordic 40  Copenhagen 25  Helsinki 25  Iceland 8  Stockholm 30  Nasdaq 100  Biotechnology  Composite  Financial-100 
Lopetetut indeksit:  Iceland 15
Maanosaliittojen cup 1997

| Maanosaliittojen cup 1997> 1997 السعودية |
| --- | --- |
Joukkueet:  8
Isäntämaa:   Saudi-Arabia
Ajankohta:  12. - 21. joulukuuta
Mitalistit:  
–  Kultaa:   Brasilia
–  Hopeaa:   Australia
–  Pronssia:   Tšekki
Ottelut:  16
Maalit:  52 (3,25 ottelua kohti)
Yleisö:  333 500 (20 844 ottelua kohti)
Maalintekijä:   Romário  (7 maalia)
Paras pelaaja:   Denílson
Maanosaliittojen cup 1997 järjestettiin Saudi-Arabiassa 12. – 21. joulukuuta 1997. Kyseessä oli ensimmäinen FIFA:n järjestämä maanosaliittojen cup. Turnauksen voitti Brasilia, joka kaatoi loppuottelussa Australian lähes ylivoimaisesti 6-0. Pronssimitaleille ylsi Tšekki.
Joukkueet

| Joukkue | Maanosaliitto | Karsiutuminen | Osallistumiskerta |
| --- | --- | --- | --- |
|  Saudi-Arabia | AFC | Isäntämaa | 3. |
|  Brasilia | CONMEBOL | MM-kilpailujen 1994 voittaja | 1. |
|  Uruguay | CONMEBOL | Copa América 1995 voittaja | 1. |
|  Meksiko | CONCACAF | CONCACAF Gold Cup 1996 voittaja | 2. |
|  Etelä-Afrikka | CAF | Afrikan-mestaruus 1996 voittaja | 1. |
|  Tšekki | UEFA | Jalkapallon Euroopan-mestaruuskilpailuiden 1996 hopeamitalisti | 1. |
|  Australia | OFC | Oseanian-mestaruuskilpailuiden 1996 voittaja | 1. |
|  Arabiemiirikunnat | AFC | Aasian-mestaruuskilpailuiden 1996] hopeamitalisti | 1. |
Ottelupaikka

Kaikki ottelut pelattiin King Fahd Stadiumilla Riadissa.
Lohkovaihe > Lohko A

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Brasilia | 7 | 3 | 2 | 1 | 0 | 6 | 2 | +4 |
|  Australia | 4 | 3 | 1 | 1 | 1 | 3 | 2 | +1 |
|  Meksiko | 3 | 3 | 1 | 0 | 2 | 8 | 6 | +2 |
|  Saudi-Arabia | 3 | 3 | 1 | 0 | 2 | 1 | 8 | -7 |
Lohkovaihe > Lohko B

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Uruguay | 9 | 3 | 3 | 0 | 0 | 8 | 4 | +4 |
|  Tšekki | 4 | 3 | 1 | 1 | 1 | 9 | 5 | +4 |
|  Arabiemiirikunnat | 3 | 3 | 1 | 0 | 2 | 2 | 8 | -6 |
|  Etelä-Afrikka | 1 | 3 | 0 | 1 | 2 | 5 | 7 | -2 |
Lohkovaihe > Pudotuspelit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 
: 19.12. Riad
|  |    Brasilia | 2 |   |  |  |  |
|  |    Tšekki | 0 |   |  |  |  |
|  |   |  |   |  |  |  |
|  |  |  |  |  | 29.6. México | 29.6. México |
|  |   |   |   |   |    Brasilia | 6 |
|  |   |   |   |   |    Australia | 0 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  | 1.8. Riad | 1.8. Riad |   |  | 3.8. Riad | 3.8. Riad |
|  |    Uruguay | 0 |   |  |    Tšekki |   1 |
|  |    Australia | 1 |   |  |    Uruguay |   0 |
Parhaat maalintekijät

7 maalia:
Romário
5 maalia:
Vladimír Šmicer
4 maalia:
Ronaldo
Jokke Kangaskorpi

| Henkilötiedot |
| --- | --- | --- | --- |
Syntymäaika: 2. maaliskuuta 1972
Syntymäpaikka: Mikkeli, Suomi
Kuolinaika: 1. toukokuuta 2009 (37 vuotta)
Kuolinpaikka: Mikkeli, Suomi
Pelipaikka: laitahyökkääjä
Pituus: 178 cm
Seurat
| Vuodet | Seura | O | (M) |
| 1987–1994 | MP | 167 | (22) |
| 1995–1996 | Haka | 45 | (8) |
| 1997 | Lira BK | 25 | (9) |
| 1998 | MP | 2 | (0) |
| 1998 | Gefle IF | 20 | (1) |
| 1999 | IFK Gävle | 2 | (1) |
| 1999 | TPV | 2 | (0) |
| 1999 | Lira BK | 5 | (0) |
| 1999 | FC Mikkeli | 14 | (6) |
| 2000 | KTP | 30 | (4) |
| 2001–2006 | MP | 108 | (13) |
| 2006 | SavU | 3 | (0) |
| Yhteensä | Yhteensä | 423 | (64) |
Maajoukkue
| 1987 | Suomi U15 | 9 | (7) |
| 1988 | Suomi U16 | 8 | (4) |
| 1988–1989 | Suomi U17 | 13 | (6) |
| 1990 | Suomi U19 | 1 | (0) |
| 1990–1993 | Suomi U21 | 24 | (1) |
| 1994–1996 | Suomi | 11 | (0) |
 Seurajoukkueuran tilastot kattavat vain kansalliset sarjat.
Jokke Kangaskorpi (2. maaliskuuta 1972 Mikkeli – 1. toukokuuta 2009 Mikkeli) oli suomalainen jalkapalloilija.
Kangaskorpi oli Mikkelin Palloilijoiden kasvatti. Hän nousi seuran liigajoukkueeseen 1987 vasta 15-vuotiaana. Kangaskorpi edusti MP:ta yhdeksän kauden ajan kunnes siirtyi Valkeakosken Hakaan kaudeksi 1995. Ensimmäinen kausi Hakassa päättyi Suomen mestaruuteen, joka jäi Kangaskorven ainoaksi. Haka putosi Veikkausliigasta seuraavan kauden päätteeksi ja Kangaskorpi siirtyi Ruotsiin Superettanin Lira BK:n riveihin. Seuraavien kahden vuoden aikana Kangaskorpi pelasi Liran ohella niin ikään Superettanissa olleessa Gefle IF:ssä sekä muutamien otteluiden ajan Mikkelin Palloilijoissa ja Tampereen Pallo-Veikoissa. Viimeisen kautensa pääsarjatasolla Kangaskorpi pelasi Kotkan TP:ssa 2000, jonka jälkeen hän palasi vielä kuudeksi kaudeksi kasvattajaseuransa riveihin. Nuo vuodet MP pelasi Ykkösessä ja Kakkosessa. Kangaskorpi ehti urallaan pelata yhteensä 244 liigaottelua, joissa hän teki 34 maalia.
Kangaskorpi nousi jo varhain nuorten maajoukkueisiin. Hän pelasi kaikkiaan 31 poikien ja 24 nuorten maaottelua. Kangaskorpi valittiin 1987 vuoden lupaavimmaksi poikapelaajaksi Suomessa. Suomen A-maajoukkueeseen Kangaskorpi nousi 1994 ja hän pelasi uransa aikana 11 maaottelua.
Jalkapallon lisäksi Kangaskorpi on pelannut maalivahtina jääpalloa nuorisomaajoukkueissa ja hän edusti liigassa pelannutta Mikkelin Kamppareita kaudella 2005-2006.
Myös Jokke Kangaskorven veli Juuso Kangaskorpi on pelannut Suomen A-maajoukkueessa ja poikamaajoukkueissa.
Kangaskorpi kuoli 37-vuotiaana 1. toukokuuta 2009.
The Annoying Orange

The Annoying Orange on nettikomediasarja. Se kertoo puhuvasta appelsiinista, joka tykkää ärsyttää muita keittiöön saapuvia hedelmiä ja vihanneksia. Sarjan loi Youtubessa Dane Boedigheimer nimimerkillä Dane Boe, mutta hän siirsi uuden tuotannon vajaan kymmenen videon jälkeen realannoyingorange-kanavalle huikean suosion takia. Kanavan oli kesäkuuhun 2011 mennessä tilannut yli 2 000 000 käyttäjää, joten se oli Youtuben kahdeksanneksi tilatuin kanava. Kaikkia videoita on yhteensä katsottu yli 500 miljoonaa kertaa. 13. tammikuuta 2012 sarja ylitti miljardin katsojan rajan. Nykyään kanavan nimi on Annoying Orange.
Ensimmäistä Annoying Orange -videota, joka ladattiin Youtubeen 9. lokakuuta 2009, on katsottu yli sata miljoonaa kertaa. Nykyään videoita julkaistaan yleensä viikoittain. 9. marraskuuta 2010 oli Annoying Orangen syntymäpäivä, josta tehtiin video Annoying Orange: Happy Birthday. Annoying Orange -jaksoja on kaikkiaan tällä hetkellä jo yli 250. Sarjan jatkuessa siihen on tullut paljon uusia hahmoja Orangen seuraksi, muun muassa passiohedelmä Passion Fruit, johon Orange on rakastunut, vaahtokarkki Marshmallow, jonka sukupuolta ei ole paljastettu, pieni omena Midget/Little Apple, jolle Orange aina irvailee tämän pienuudesta, greippi Grapefruit, joka on Orangen pahin kilpailija, sitruuna Grandpa Lemon, joka yleensä nukahtaa kesken lauseen, veitsi, joka yleensä halkaisee Orangen vieraat, Liam the Leprechaun, joka yrittää saada Orangen tilille tämän ärsyttävyydestä, päärynä Pear, joka on Orangen paras ystävä, ja myskikurpitsa Squash, joka säännöllisesti liiskaa alleen Orangen pieniä vieraita. Myöhemmin päähahmojengiin liittyivät myös Orangen yhtä ärsyttävä pikkusisko Sis, Little Applen velipuoli Corey, joka menetti peppunsa ja osan aivoistaan, joka vaikutti hänen luonteeseensa suuresti. Toisinaan jengissä on Myös Orangen vauvaserkku Baby Orange, joka tykkää lukita lastenhoitajansa kaappiin, sekä räjäyttää TNTtä aivan kuten Orange. Pear joutuu usein kärsimään, toimiessaan tämän lapsenvahtina. Myös huippuälykäs ja hullu tiedemies banaani, nimeltä dr. Bananas esiintyy sarjassa toisinaan.
Sarjasta tehdään tv-sarjaa ja leluja.
Sarjan ensimmäinen tv-jakso esitettiin Cartoon Networkin tv-kanavalla 28.05.2012. Sarjassa on mukana myös Toby Turner eli Tobuscus. Hän on yksi Dane Boedigheimerin näyttelijöistä, joka näytetään kokonaan. Hän on myös esiintynyt kahdessa jaksossa. Ensimmäisessä jaksossa hän esitti juustoa, joka nautti kuolemastaan, koska pääsi eroon Orangesta. Toisessa jaksossa, joka esitettiin 2 päivää ennen sarjan alkamista, hän oli piikikäs hedelmä durio, johon ei veitsi tehonnut. Dane yritti ensin halkaista duriota kirveellä, ja lopussa hän iski sitä hakulla onnistuen viimein halkaisemaan sen.
Triviaa

Annoying Orange -sarjan efektit tehdään ohjelmalla Adobe After Effects.
Oikeasti nykyinen Orange on vain kuva alkuperäisestä niin kuin kaikki hahmot, jotka ovat olleet kauan sarjassa elossa, kuten Pear, Passion Fruit, Grandpa Lemon ja Grapefruit. Grandpa Lemon ja Grapefruit kuolivat eräissä jaksoissa, joissa he olivat vasta tulleet keittiöön. He tosin heräsivät henkiin Halloween-jaksossa ensin FrankenFruitin muodossa, mutta sitten hedelmistä ja vihanneksista tehty FrankenFruit särkyi ja kaikki siinä muodossa olleet palasivat normaaliksi.
Aiheesta muualla

Kuvia tai muita tiedostoja aiheesta The Annoying Orange Wikimedia Commonsissa
Maanosaliittojen cup 2003

| Maanosaliittojen cup 2003> Coupe des Confédérations 2003 |
| --- | --- |
Joukkueet:  8
Isäntämaa:   Ranska
Ajankohta:  18.–29. kesäkuuta
Mitalistit:  
–  Kultaa:   Ranska
–  Hopeaa:   Kamerun
–  Pronssia:   Turkki
Ottelut:  16
Maalit:  37 (2,31 ottelua kohti)
Yleisö:  491 700 (30 731 ottelua kohti)
Maalintekijä:   Thierry Henry (4 maalia)
Paras pelaaja:   Thierry Henry
Maanosaliittojen cup 2003 järjestettiin Ranskassa 18-.29. kesäkuuta 2003. Turnauksen voitti isäntämaa Ranska. Kamerunilainen Marc-Vivien Foé kuoli sydänkohtaukseen välieräottelussa Kolumbiaa vastaan. Loppuottelu Ranskan ja Kamerunin välillä meni jatkoajalle, jossa pelaattiin äkkikuolema-periaatteella. Ratkaisevan maalin jatkoajalla teki Ranskan Thierry Henry.
Joukkueet

| Joukkue | Maanosaliitto | Karsiutuminen | Osallistumiskerta |
| --- | --- | --- | --- |
|  Ranska | UEFA | Isäntämaa | 2. |
|  Brasilia | CONMEBOL | MM-kilpailujen 2002 voittaja | 4. |
|  Japani | AFC | Asian Cupin 2000 voittaja | 3. |
|  Kolumbia | CONMEBOL | Copa Américan 2011 voittaja | 1. |
|  Yhdysvallat | CONCACAF | 2002 CONCACAF Gold Cupin voittaja | 3. |
|  Kamerun | CAF | 2002 African Cup of Nationsin voittaja | 2. |
|  Turkki | UEFA | MM-kilpailujen 2002 pronssia | 1. |
|  Uusi-Seelanti | OFC | 2002 OFC Nations Cupin voittaja | 2. |
Ottelupaikat

Ottelut pelattiin kolmessa eri kaupungissa:
| Saint-Denis | Lyon | Saint-Étienne |
| --- | --- | --- |
| Stade de France | Stade de Gerland | Stade Geoffroy-Guichard |
| Kapasiteetti: 80 000 | Kapasiteetti: 41 200 | Kapasiteetti: 36 000 |
Lohkovaihe > Lohko A

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Ranska | 9 | 3 | 3 | 0 | 0 | 8 | 1 | +7 |
|  Kolumbia | 6 | 3 | 2 | 0 | 1 | 4 | 2 | +2 |
|  Japani | 3 | 3 | 1 | 0 | 2 | 4 | 3 | +1 |
|  Uusi-Seelanti | 0 | 3 | 0 | 0 | 3 | 1 | 11 | -10 |
Lohkovaihe > Lohko B

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Kamerun | 7 | 3 | 2 | 1 | 0 | 2 | 0 | +2 |
|  Turkki | 4 | 3 | 1 | 1 | 1 | 4 | 4 | 0 |
|  Brasilia | 3 | 3 | 1 | 1 | 1 | 3 | 3 | 0 |
|  Yhdysvallat | 1 | 3 | 0 | 1 | 2 | 1 | 3 | -2 |
Lohkovaihe > Pudotuspelit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 
: 26.6. Lyon
|  |    Kamerun | 1 |   |  |  |  |
|  |    Kolumbia | 0 |   |  |  |  |
|  |   |  |   |  |  |  |
|  |  |  |  |  | 29.6. Saint Denis | 29.6. Saint Denis |
|  |   |   |   |   |    Kamerun | 0 |
|  |   |   |   |   |    Ranska | 1 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  | 26.6. Saint-Denis | 26.6. Saint-Denis |   |  | 28.6. Saint-Etienne | 28.6. Saint-Etienne |
|  |    Ranska | 3 |   |  |    Turkki |   2 |
|  |    Turkki | 2 |   |  |    Kolumbia |   1 |
Maalintekijät

| --- | --- |
 4 maalia:  Thierry Henry 3 maalia:  Giovanny Hernández   Robert Pirès   Shunsuke Nakamura   Tuncay Şanlı   Okan Yılmaz 2 maalia:  Adriano   Gökdeniz Karadeniz :  1 maali:  Alex   Samuel Eto’o   Geremi   Jorge López   Mario Yepes   Djibril Cissé   Ludovic Giuly   Sidney Govou   Olivier Kapo   Sylvain Wiltord   Hidetoshi Nakata   Raf de Gregorio   DaMarcus Beasley
Venäjän teollisuudenharjoittajien ja yrittäjien liitto

Venäjän teollisuudenharjoittajien ja yrittäjien liitto (ven. Российский союз промышленников и предпринимателей, Rossijskaja sojuz promyšlennikov i predprinimatelei) on vaikutusvaltainen Venäjän federaatiossa vaikuttava tuottajaliitto, jolla on vaikutusta mm. Venäjän teollisuuspolitiikan muotoutumiseen.
Jäsenet

Se on jäsenenä 120 alueellisessa yhteenliittymässä, jotka edustavat Venäjän kansantalouden merkittäviä teollisuudenaloja. Liitolla on 328 000 jäsentä, jotka edustavat teollisuutta, tiedettä, rahoitusalan organisaatioita, kaupallisia organisaatioita samoin kuin henkilöjäseniä.
Tavoitteet

Liiton tavoitteena on luonnostella lakeihin muutoksia ja vaikuttaa voimassa olevaan lainsäädäntöön. Se ylläpitää yhteyksiä Venäjän aluetason ja liittovaltiotason viranomaisin ja antaa tietoja lainsäädännön tehokkuudesta teollisuudenharjoittajien ja yrittäjien suojelemiseksi. Se myös ylläpitää pyöreän pöydän keskusteluja, foorumeita, konferensseja julkisia keskusteluja ja kehittää suhteita liike-elämän yhteisöjen kesken muiden maiden kanssa sekä kehittää vientikykyä. Lisäksi se pyrkii pitää suuri yleisö tietoisena Venäjän liike-elämän asemasta ja tehtävistä vaurautta tuovista uudistuksista.
Organisaatio

Veropolitiikan ja budjettitalouden komitean puheenjohtaja Vladimir Lisin
Maailmankaupan ja maailman kauppaorganisaation komitean puheenjohtaja Aleksei Mordašov.
Teollisuuspolitiikan ja luonnollisten monopolien sääntelyn komitean puheenjohtaja Vladimir Jevtušenkov.
Varallisuuden ja markkinainstituutioiden kehittämisen komitean puheenjohtaja Mihail Fridman.
Yrityshallinnon ja vaihtoehtoisten ratkaisuden komitean puheenjohtaja Ruben Vardanjan.
Kansainvälisen yhteistyön komitean puheenjohtaja Viktor Vekselberg.
Ympäristöhallinnon ja ekologian komitean puheenjohtaja Oleg Deripaska.
Sosiaali- ja väestöpolitiikan komitean puheenjohtaja David Jakobašvili.
Energiaturvallisuuden, energiatehokkuuden sekä polttoaine- ja energiateollisuuden kehittämisen komitean puheenjohtaja Vagit Alekperov.
Teknisen sääntelyn, standardoinnin ja yhdenmukaisuuden komitean puheenjohtaja Dmitri Pumpjanski.
Teollisuusliittojen ja työnantajien lakisääntelyn työryhmän puheenjohtaja Jelena Panina.
Eläkejärjestelmien kehittämisen työryhmän puheenjohtaja Leonid Fedun.